钦定古今图书集成/明伦汇编/氏族典/第409卷 > 许瑗
## 钦定古今图书集成/明伦汇编/氏族典/第409卷 > 许瑗

按《万姓统谱》：“瑗字栗夫，乐平人。兄琮，博学善诗，元至
正中，两举于乡，皆第一，会试不第，放浪吴越闲。本朝
初求贤，瑗与宋濂同赴召，奏对称旨，授博士，留帷幄
中，参预谋议，寻命知太平府。瑗至，励士卒，修城池，抚
黎庶。陈友谅攻太平府，拒守弥月，城陷，被执不屈死，
追封高阳郡侯。”